b'\n_START_ARTICLE_\nJedrski pogon\n_START_PARAGRAPH_\nJedrski pogon je na\xc4\x8din pogona z uporabo jedrske tehnologije.\n_START_SECTION_\nMorska plovila\n_START_PARAGRAPH_\nNajve\xc4\x8dkrat se uporablja jedrski reaktor, ki s toploto ustvarja paro, ki \xc5\xbeene parno turbino. Tak na\xc4\x8din se najve\xc4\x8dkrat uporablja za morska plovila: podmornice, letalonosilke ali ledolomilce. Izdelali so tudi komercialne eksperimentalne ladje z jedrskim reaktorjem, vendar niso bile stro\xc5\xa1kovno u\xc4\x8dinkovite, izjema so ruski arkti\xc4\x8dni ledolomilci._NEWLINE_Prvo plovilo na jedrski pogon je bila ameri\xc5\xa1ka podmornica USS Nautilus leta 1955, rusi so sledili tri leta kasneje z K-3\xc2\xa0\xc2\xbbLeninskiy Komsomol\xc2\xab._NEWLINE_Prednost jedrskega pogona je skoraj neomejen doseg in trajanje potovanja. Jedrska plovila, podmornice in letalonoslike imajo zaradi obilice mo\xc4\x8di po navadi ve\xc4\x8djo potovalno hitrost: ameri\xc5\xa1ke superletalonosilke dose\xc5\xbeejo ve\xc4\x8d kot 60 km/h, podmornice pa \xc5\xa1e ve\xc4\x8d, odvisno od modela. Jedrska podmornica lahko ostane potopljena ve\xc4\x8d mesecev hkrati, saj jedrski reaktor proizvaja elektri\xc4\x8dno energijo za elektrolizo vode in tako pridobi potreben kisik za dihanje posadke._NEWLINE_Za pogon plovil se uporablja srednje do visokoobogaten uran (20-90\xc2\xa0% U-235), da ni potrebno prepogosto menjanje goriva. Visokoobogateno gorivo je dosti dra\xc5\xbeji od ni\xc5\xbejeobogatenega, zato je uporaba skoraj izklju\xc4\x8dno omejena na voja\xc5\xa1ka plovila._NEWLINE_Ruske, ameri\xc5\xa1ke in britanske podmornice poganja parna trubina, medtem ko francoske in kitajske uporabljajo paro v parni turbini za generiranje elektri\xc4\x8dne energije, ki potem preko elektromotorja poganja propeler podmornice (turbo-elektri\xc4\x8dni na\xc4\x8din). Ameri\xc5\xa1ke podmornice imajo vedno samo en reaktor, ruske pa pri ve\xc4\x8djih dva. Prva ameri\xc5\xa1ka jedrska letalonosilka Enterprise jih je imela celo 8, novej\xc5\xa1e razreda Nimitz pa dva. Celotna ameri\xc5\xa1ka podmorni\xc5\xa1ka flota je jedrska in ne uporabljajo nobene dizelelektri\xc4\x8dne podmornice._NEWLINE_Najve\xc4\x8dje plovilo na jedrski pogon so superletalonosilke razreda Nimitz za pribli\xc5\xbeno 100.000 ton izpodriva, najve\xc4\x8dja podmorinca pa sovjetska velikanka razreda Akula (NATO oznaka: Typhoon), z izpodrivom ve\xc4\x8d kot 30.000 ton.'